Josy Meyers

De Jean Joseph, genannt Josy Meyers, gebuer den 12. Mäerz 1902 zu ËlwenGebuertsakt Nr. 18 vum 12. Mäerz 1902 zu Ëlwen a gestuerwen den 29. September 1970 zu StroossenDoudesannonce am Luxemburger Wort vum 30. September 1970, war e lëtzebuergeschen Zeecheprofesser a Moler. Hien ass bekannt duerch seng Landschaften, Nuën, Portraiten a Blummen.

No der Handwierkerschoul huet de Josy Meyers op der École de peinture "Van der Kelen" zu Bréissel studéiert. Vun 1922 bis 1923 war hien zu München a vun 1923 - 1926 huet hien op der École nationale des beaux-arts zu Paräis studéiert.

An den 1920er Joren huet hie sech mat der Konschthandwierkerin a Molerin Carin Urban bestuet. Hie war Member vum Cercle artistique de Luxembourg (CAL) an huet an den alljärleche Salonen ausgestallt.

1927 huet hien den Exame fir Zeecheprofesser gemaach a war vun 1927 bis 28 Stagiaire als Zeecheprofesser an der Industrieschoul a vun 1928 bis 29 Stagiaire an der Handwierkerschoul.

Vun 1930 bis 1963 - senger Pensioun - war hien Zeecheprofesser an der Handwierkerschoul an der Stad Lëtzebuerg.

 Ausstellungen an Auszeechnungen 
 De Josy Meyers huet bei internationalen Ausstellungen zu Bréissel, Paräis a New York matgemaach
 1927 krut hien de Prix Grand-Duc Adolphe.
 1931 huet d'Post ee Käppchen erausbruecht mat engem Motiv vum Josy Meyers.
 An der Stad Lëtzebuerg an zu Rodange goufe jee eng Strooss no him genannt.L-2178; L-4838.
Nom Zweete Weltkrich huet de Josy Meyers grouss Uelegbiller vun den zerstéierten Éisleker Dierfer gemoolt: Housen, Munzen, Kehmen, Bärel, Baastenduerf, Veianen, Nacher a Béiwen.

 Zesumme mat senger Fra hu si och als Grupp am "Kunsthaus Luxemburg" (Oktober 1943)Kate Comparini-Martin, "Reiches und mannigfaches künstlerisches Schaffen", Escher Tageblatt, 20 Oktober 1943 an am Palais des Beaux-Arts (September 1945) zu Bréissel ausgestallt."Les peintres et sculpteurs luxembourgeois", Luxemburger Wort, 24 September 1945

 Um Spaweck 

 Kuckt och 
 Lëscht vu lëtzebuergesche Konschtschafenden

Kategorie:Lëtzebuergesch Moler
Kategorie:Prix Grand-Duc Adolphe
Kategorie:Gebuer 1902
Kategorie:Gestuerwen 1970
Kategorie:Persounen, no deenen eng Struktur zu Lëtzebuerg genannt ass
Kategorie:Membere vum Cercle artistique de Luxembourg